TOT FET A CASA: de novembre 2013
M'encanta anar al bosc, a tota mena de boscos, però especialment als boscos de castanyers.
Més que encantar-me us puc dir que és una necessitat, dintre del bosc entre mig dels arbres carrego piles. Però amb els castanyers hi ha quelcom d'especial, per tant me'ls miro de molt a prop, en qualsevol època de l'any. A l'hivern sense fulles, tant pelats i majestuosos. A la primavera quan els surten les fulles noves, d'aquell verd tant característic i que deixa passar la llum a capes.
A l'estiu quan ja es veuen els pellons plens...
...i a la tardor, quan cauen les castanyes i les podem plegar de terra.
El cap de setmana passat m'hi vaig estar una bona estona, de fet vàries estones per dins dels boscos de castanyers, i es clar, vaig aplegar unes quantes castanyes per fer-ne receptes boníssimes.
Una de les receptes que li tinc una estima especial és la que l'Associació de dones de l'Abellera de Prades recull en el seu llibre "La cuina de Prades d'abans i d'ara". En aquest llibre hi podem trobar tot de receptes tant de les nostres àvies com de les nostres, de les adaptades als nostres temps, i la veritat és que m'encanta.
Bé doncs com us deia una de les receptes que més m'agrada és la de la Crema de Castanyes de Prades de la M. Carme Salvadó. Ve a ser com una Crema Catalana però amb castanyes.
I em direu, i què hi té això d'especial? Doncs que a part d'estar elaborada amb castanyes, les mides que hi posa no són les precises de les bàscules d'ara, sinó les mides que feien servir les nostres àvies amb el que tenien a mà, culleres, gots, etc... i això fa que per a mi sigui una recepta entranyable, pràctica i de les àvies de totes les cases.
20 castanyes de Prades
vainilla en canya (jo tenia les llavors i les he fet servir directament)
4 cullerades de sucre ben plenes
Agafem les castanyes i les bullim amb aigua. Jo us aconsello que hi feu un tall a la pell, així es couen millor i no peten.
Un cop cuites les pelem procurant treure la pell de dintre i les triturem per tal de fer un puré de castanyes.
En una olla posem al foc la llet amb la canya de vainilla. Quan arrenqui el bull hi traiem la vainilla i hi afegim el puré de castanyes remenant-ho bé perquè es desfaci i no hi quedin grumolls.
En una altra olla hi posem a coure els rovells d'ou amb el sucre i la farina.
Un cop tot ben barrejat hi afegim la llet amb el puré de castanyes sense deixar de remenar, i ho coem fins que ens torni a arrancar el bull i s'espesseixi.
I ja la tenim! Crema de castanyes!!!
Per tal de servir-ho, jo he utilitzat copes de postres. A sota hi he posat un parell de cullerades de Melmelada de prèssec, que tenia feta i que a casa els encanta. Al damunt de la melmelada, que pot ser de la que més us agradi, hi poseu la crema de castanyes. D'aquesta manera a part de boníssim la presentació és més afavorida, ho veieu?
I al damunt una castanya per a decorar.
Ho deixem refredar a la nevera, i ja es pot menjar. Jo normalment ho faig d'un dia per l'altre i així queda més bona.
Què us animeu a fer-ne? Doncs vinga, que estem a l'època de les castanyes!!!
Per cert, i heu vist com ho he servit? A la Safata decorada amb washi-tape!
Avui és Tots Sants, i la tradició marca que hem de fer la Castanyada!!! Doncs som-hi que tenim els panellets a mitges! Recordeu que tenim el Massapà dels panellets a la nevera oi? Anem a recuperar-lo per a elaborar-los.
Primer de tot prepararem els ingredients per tal de fer panellets variats. En farem de cireres, de pinyons, d'ametlles, de xocolata, de codonyat i de coco, i per tant necessitarem:
ametlles ratllades
cacau en pols i sense sucre
llavoretes de xocolata
Però anem a pams. Primer de tot agafem el massapà que teniem a la nevera i el tallem en tants talls com tipus de panellets vulguem fer. Aquest cop en fem sis talls.
Agafem una porció i en fem un cilindre més petit. Una vegada fet, tallem tantes porcions com panellet, així ens quedaran d'una mida semblant.
Amb cada porció en fem una boleta, la xafem una mica i hi posem mitja cirera confitada. Anem posant els panellets en una safata del forn on hi haurem posat paper sulfurat.
Mireu com em brillen les mans de l'oli que deixa anar el massapà al manipular-lo!
Amb una altra porció de massapà en fem un altre cilindre i hi fem un clot al mig, com si fos una barqueta.
Dins del forat hi posem un tall de codonyat i tanquem el massapà formant un cilindre. Ara en tallem porcions i les anem col·locant a la safata del forn.
Agafem una altra porció de massapà i hi afegim mica en mica el coco ratllat. Ho anem amassant fins que quedi tot barrejat.
Fem un cilindre i en tallem porcions. De cada porció fem una boleta i l'aixafem dels cantons per donar-li una forma diferent. Cada classe de panellet serà diferent, així tots junts faran més goig.
Afegim a poc a poc la xocolata en pols a una altra porció de massapà. Un cop ben barrejat, en fem el cilindre com cada vegada i en tallem les porcions. De cada porció en fem una boleta.
Recordeu que una vegada fets, tots els anem posant a la safata del forn, veieu?
Fem les porcions de massapà i en fem boletes.
En el bol on hi tenim els pinyons hi afegim un rovell d'ou i ho barregem tot bé. Ara arrebossem les boletes amb els pinyons pressionant una mica perquè es quedin enganxats.
Si veieu que ho necessiteu, podeu afegir-hi un altre rovell d'ou.
Repetim el procediment que hem fet amb els de pinyons però amb les ametlles. Per tal de que siguin diferents, jo els hi he donat forma de croqueta.
Agafem les croquetes-panellets i les arrebossem d'ametlla.
I ja els tenim tots a la safata del forn. Bé jo tots no, perquè me n'han sortit uns 50 i ho he hagut de fer en dues fornades.
Però abans d'enfornar-los i perquè ens quedin dauradets els pintem amb ou batut.
Els enfornem amb el forn pre-escalfat a 250 graus. Atenció!!! Hem d'estar vigilant tota l'estona, sinó es cremen de seguida. A veure, un parell o tres de minuts amb l'escalfor per sota, i dos o tres minuts més al grill, fins que veiem que queden daurats. I fora!, que sinó queden com una pedra i es cremen del cul!!!
Els deixem refredar...
... als de xocolata hi posem una llavoreta al damunt, i els empolsinem tots amb una mica de sucre.
I a menjar!!! Quina oloreta...
Bé encara no, deixem que es refredin i esperem-nos al vespre, quan fem la Castanyada, amb les castanyes torrades, moniatos calents i un bon vi dolc!